หุ้นไทยภาคเช้าปิดลบ 10.09 จุด
เช้าวันนี้ดัชนีหุ้นไทยปิดที่ระดับ 1,210.07 จุด ลดลง 10.09 จุด หรือ 0.83% มีมูลค่าการซื้อขาย 12,647.19 ล้านบาท
30 ส.ค. 2555

เช้าวันนี้ดัชนีหุ้นไทยปิดที่ระดับ 1,210.07 จุด ลดลง 10.09 จุด หรือ 0.83% มีมูลค่าการซื้อขาย 12,647.19 ล้านบาท    ดัชนีหุ้นไทยเช้าวันนี้(30 ส.ค.) ปรับตัวลดลงแรงต่อเนื่องจากวานนี้ เนื่องจากนักลงทุนวิตกกังวลว่าค่าเงินบาทที่อ่อนตัวลงจะกระตุ้นให้นักลงทุนต่างชาติขายหุ้นไทยออกมาต่อเนื่องเพื่อล็อกกำไร ขณะที่การประชุมของธนาคารกลางยุโรป 6 ก.ย.นี้อาจไม่มีมาตรการกระตุ้นเศรษฐกิจที่ชัดเจน ส่งผลกดดันให้หุ้นไทยเช้านี้ปิดที่ระดับ 1,210.07 จุด ลดลง 10.09 จุด หรือ 0.83% มูลค่าการซื้อขาย 12,647.19 ล้านบาท 5 อันดับหุ้นที่มีมูลค่าการซื้อขายสูงสุด1. INTUCH ปิดที่ 64 บาท ลดลง 1 บาท หรือ 1.54% มูลค่าการซื้อขาย 751.76 ล้านบาท2. SCB ปิดที่ 148 บาท ลดลง 3 บาท หรือ 1.99% มูลค่าการซื้อขาย 584.15 ล้านบาท3. PTT ปิดที่ 329 บาท ลดลง 4 บาท หรือ 1.20% มูลค่าการซื้อขาย 554.81 ล้านบาท4. ADVANC ปิดที่ 207 บาท ลดลง 1 บาท หรือ 0.48% มูลค่าการซื้อขาย 465.59 ล้านบาท5. BBL ปิดที่ 187 บาท ลดลง 3.50 บาท หรือ 1.84% มูลค่าการซื้อขาย 441.53 ล้านบาท    บริษัทหลักทรัพย์(บล.)บัวหลวง ระบุว่า ดัชนีหุ้นไทยปรับตัวลดลงสู่แนวรับ 1,215-1,205 จุด ต่อเนื่องจากวานนี้ที่ลดลงแรงกว่า 13 จุด เนื่องจากนักลงทุนวิตกกังวลว่าต่างชาติอาจเร่งขายหุ้นล็อกกำไร หลังจากแนวโน้มค่าเงินบาทอ่อนค่า โดยวานนี้เงินบาทอ่อนลงทันทีหลังกระทรวงพาณิชย์รายงานขาดดุลการค้าเพิ่ม และส่งออกต่ำกว่าคาด ขณะที่ปัจจัยต่างประเทศนายกอิตาลีเยือนเยอรมนีวานนี้ ลดความหวังต่อกระแสการออกมาตรการกระตุ้นเศรษฐกิจเพิ่มเติมในการประชุมธนาคารกลางยุโรป(ECB) 6 ก.ย.นี้ ทั้งนี้ประเมินแนวต้านที่ 1,228 จุด